คือเราประจำเดือนไม่มาเป็นเดือนแล้วค่ะ​ เราไม่เคย​มีเพศสัมพันธ์​เลยค่ะ​ ไม่ยุ่งเลย​ เราปวดท้องมากค่ะเหมือนจะเป็นประจำเดือนแต่ก็ไม่เป็นค่ะ​ หรืออาจจะเป็นโรค​กระเพาะ​(เป็​นอยู่เเล้ว)​ แต่หลังๆมาเรามีน้ำขาวขุ่นออกมากจากช่องคลอดค่ะเรากลัวเราจะเป็นอะไรหรือเปล่า​ เราเป็นคนประจำเดือนมาไม่ปกติค่ะ​ เป็นแบบนี้หลายวันแล้วค่ะ​ ช่วยเเนะนำวิีหรือการรักษาให้หน่อยนะคะ
สวัสดีค่ะอาการประจำเดือนไม่มาหรือมาไม่สม่ำเสมอนั้นเป็นสิ่งที่พบได้ค่อนข้างบ่อย ส่วนสาเหตุนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ การตั้งครรภ์ เป็นต้น ส่วนน้ำที่ขาวขุ่น อาจจะเป็นตกขาวซึ่งก็คือ สารเมือกที่ทำหน้าที่หล่อลื่นสร้างความชุ่มชื้นในช่องคลอด ปกติมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจบ่งบอกว่ามีความผิดปกติของระบบสืบพันธ์กรณีนี้ยังไม่สามารถบอกสาเหตุได้ค่ะ แนะนำว่า หากประจำเดือนไม่มานานเกินไป หรือตกขาวมีลักษณะผิดปกติดังกล่าวข้างต้น ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ